Борис Младенов-Young
Изхвърлям вратовръзки овехтели…

chitanka.info

Изхвърлям вратовръзки овехтели —

широки, тесни, в разни цветове;

Гърдите ми навремето красели,

те днес са допотопни, демоде.

Подаръци от близки и познати

по случай дълъг низ рождени дни,

свидетели на юбилейни дати,

на времена по-щедри, по-добри.

Изпращам ги с носталгия в сърцето,

защото в мрака на небитието

отнася всяка спомен съкровен!

Със миналото скъсвам безвъзвратно —

не мога да го върна пак обратно,

но и не виждам бъдеще пред мен.

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.